12.6.19

**פרוטוקול ישיבת ועדה לאיכות סביבה 11.6.19**

משתתפים:

עמית עשהאל – יו"ר הועדה

נירית בלייר – חברת מועצה (ממלאת מקום ירון יעקובי)

שי וידס- חבר מועצה

נעה גולן – רכזת בכירה משרד הגנת הסביבה

ארנה שנער – מנהלת איכות הסביבה

אבנר לב ציון – חבר ועדה

חן אמיתי – תושב

דוד טווייג – תושב

מאיר סגל – תושב

טלי יעקובי – תושב

ישראל צימרמן - תושב

לא יכלו להגיע אך שלחו שאלות: בלה גולדברג, אלי קידר, ליאת ארבל, ליאת עסיג לוי, רפי הוידה.

- יו"ר הועדה עמית עשהאל סוקר את נושאי הפרוטוקול הקודם.

**-חורשת קובו:**

-טלי יעקובי וישראל צימרמן מעבירים מצגת של המטרות שהושגו בגינה קהילתית רימון, שהופכת יותר ויותר מזמינה ורבת משתתפים ופעילויות.

דוד טוויג מתריע כי חורשת קובו לא מתקדמת לפי התכנית האדריכלית שהוצגה לפני כמה שנים. תשובה: הוכנה בקשה לתב"ר בעבר עפ"י התכנית האדריכלית שעדיין לא אושרה. בינתיים הוקם בחורשה שביל דק ושוקמה מע' ההשקייה.

-טלי יעקובי מציעה כינוס ועדה לפיתוח חורשת קובו בשיתוף ציבור כדי להנגיש אותה לקהל וליצור מוקדי משיכה לתושבים, כפי שנעשה בגינה הקהילתית.

-ישראל צימרמן מציע מימוש פוטנציאל שטח אדמה –הקמת ועדה עם נציג משרד החקלאות שיתמוך בתהליך. מצביע על כך שהתכנית שנעשתה בקובו לא מחוברת ללקוחות עכשיו. תכנון עם התושבים יוזיל את העלויות ויניב יותר שביעות רצון.

 -יו"ר הועדה עמית עשהאל מציע בינתיים לשלט את העצים.

-אבנר לב ציון מציע הגדרת סכום ופרמטרים, הגשה לעירייה. שהועדה תמליץ על תכנון עם בעלי העניין.

-חברת המועצה נירית בלייר מגישה הצעה - לעשות זאת דרך החב' הכלכלית שיש לה נסיון – להכין תב"ר או תקציב אחר.

-אבנר לב ציון מבקש עדכון לישיבה הבאה.

מנהלת המחלקה לאיכות הסביבה ארנה שנער מציגה שקף של שלט ציפורים שהופק ע"י העירייה והוצב בחורשה –יזמת תלמידי ביה"ס הדמוקרטי למיפוי הציפורים המבקרות במקום.

-ארנה שנער מעדכנת (בתשובה לשאלת התושבים), שבקשת המחלקה לאיכות הסביבה התקבלה: בנושא פארק מכבית זומנו נציגי איכות הסביבה והגינה הקהילתית להשתתף בצוות תכנון הפארק, וחלקו מיועד להפוך ליער מאכל (מול הגינה הקהילתית ברנר).

**סקר אסבסט:**

-יו"ר הועדה עמית עשהאל מעדכן שהושלם סקר אסבסט עירוני במבני ציבור. נמצא שהמצב תקין למעט תחזוקת צבע, הסקר יפורסם לאחר בדיקת משרד הגנת הסביבה.

-חברת המועצה נירית בלייר שואלת אם הסקר יכנס ל-GIS. לבדיקה מול מהנדס העיר.

**חינוך סביבתי-** סקירה של ארנה שנער:

-תכנית "השביל שלנו" בגני הילדים: לאור ההתלהבות וההצלחה, ולאור בקשות הגננות שלא הצליחו להצטרף לתכנית- מתוכננת להמשיך שנה נוספת.

-קול קורא לחינוך סביבתי: זהו קול קורא מעמיק ל-3 שנים- טביעת רגל אקולוגית, אקטיביזם סביבתי, פעילות מבוססת פרויקטים ועוד, שיתבצע במע' החינוך בדגש חטיבות.

-נושא חדש המתוכנן השנה לקהילה: תכנית דו –שנתית בנושא ניטור פרפרים ולמידת תהליכים בטבע דרך נושא זה. התכנית כוללת סיורים וקורס לתושבים שיצטרפו, עם טובי המרצים והמדריכים בתחום. השתלבות בפעילות ניטור ארצית והפצת הידע שירכשו בעיר.

-**תקציב איכות הסביבה**:

יו"ר הועדה עמית עשהאל: בתקציב השנה הבאה יש לדאוג לכיסוי נושאים כמו: פינויי אסבסט, בדיקות קרינה ורעש, הגדלת הסכום לחינוך הסביבתי והגינות הקהילתיות. מעוניין להגדילו כפי שהיה בשנים קודמות.

-ישראל צימרמן: מבקש פרוט תקציב איכות הסביבה 2019. תשובה: מידע בנושא תקציב יועבר דרך יו"ר ומחזיק התיק בלבד בנושאים ספציפיים מקצועיים. במידה ונדרש מעבר לכך - ניתן לפנות לעירייה בבקשה לפי חוק חופש המידע.

**הצעות לתכניות הגברת המודעות לקיימות בעיר:**

-חברת המועצה נירית בלייר: מציעה האקתון מיפוי צמחיה

-רכזת חינוך סביבתי משרד הגנת הסביבה נועה גולן: תשלח רעיונות. העזרות בתכניות של ערים אחרות.

-מאיר סגל שואל עד כמה ניתן להכנס לבי"ס בנושאים שונים. תשובות: ביה"ס עצמאיים וכל מנהל מחליט על התכנית שלו.

- רכזת חינוך סביבתי משרד הגנת הסביבה נועה גולן: צריכה להיות אמירה של העירייה כדי לעודד בי"ס להשתתף בקולות קוראים, למשל בי"ס ירוק.

-אבנר לב ציון מציע תחרות יזמים צעירים בתחום איכות הסביבה (אשר וטורי- יזם ויועץ ירוק).

-יו"ר הועדה עמית עשהאל: מתוכנן פיילוט פינות האכלה מוסדרות לחתולים

-אבנר לב ציון: מדד ערים מקיימות (המרכז הבינתחומי) – אפשר להציע לעירייה להשתמש בו.

-חברת המועצה נירית בלייר: מוקם תיכון חדש. בתקציב שלב התכנון צריך להתחשב בנושא הירוק. מפעל הפיס מוכן לממן את הדלתא בין תכנון רגיל לתכנון ירוק. צריכה להיות מגבלה של כל בניין חדש.

מומלץ לפנות לחב' הכלכלית ולידע אותם בתנאי הבנייה הירוקה.

- רכזת חינוך סביבתי משרד הגנת הסביבה נועה גולן מעלה הצעה לפגישה הבאה: פיילוט איסוף פסולת אורגנית בקו יעודי מסחרי. מקבלים הנחה בחירייה לפסולת האורגנית.

-יו"ר הועדה עמית עשהאל: יועבר לבדיקה.

תשובה: אין לעירייה קו יעודי מסחרי לפסולת אורגנית ואין משאבים לכך. במידה והמשרד להגנת הסביבה יהיה מוכן לממן את כל העלויות הנגזרות (משאית, כ"א, עגלות וכו') - הנושא יבחן.

**מענה לשאלות נוספות של תושבים:**

- עיקור חתולים: יו"ר הועדה עמית עשהאל מעדכן שיש דוחות מסודרים, מתחילת השנה עוקרו 119 חתולים, מתוכננים עוד 91 ע"י משרד החקלאות, ובהמשך עוד 150 לפי התחייבות העירייה לשנה זו, והשלמה ממשרד החקלאות. כל תושב יכול לפנות ולבקש מהשרות הוטרינרי עיקור וסרוס חתולי רחוב במימון העירייה.

-גינות כלבים- לא בטיפול איכות הסביבה, יש לפנות למוקד.

-פינוי מיכלים כתומים – בטיפול התברואה (התלונה הועברה אליהם)

-צרכי כלבים ואכיפה בנושא – בטיפול הפיקוח (התלונה הועברה אליהם )

סקר שטחים פתוחים שיש להם יעוד – יש לפנות להנדסה או לועדה.